ตำบลตองปิด

ตองปิด เป็นตำบลในอำเภอน้ำเกลี้ยง จังหวัดศรีสะเกษ ปัจจุบันอยู่ในความดูแลของอยู่ในเขตองค์การบริหารส่วนตำบลตองปิดตั้งแต่ปี พ.ศ. 2539 วันที่ 30 มกราคม พ.ศ. 2539 

 ที่ตั้งและอาณาเขต 
ตำบลตองปิดมีอาณาเขตติดต่อกับเขตการปกครองข้างเคียง ดังนี้ วันที่ 15 ตุลาคม พ.ศ. 2540

 ทิศเหนือ ติดต่อกับตำบลผักแพว (อำเภอกันทรารมย์)
 ทิศตะวันออก ติดต่อกับตำบลจาน (อำเภอกันทรารมย์)
 ทิศใต้ ติดต่อกับตำบลน้ำเกลี้ยง และตำบลละเอาะ
 ทิศตะวันตก ติดต่อกับตำบลหนองไฮ (อำเภอเมืองศรีสะเกษ) และตำบลตำแย (อำเภอพยุห์)
 ประวัติ 
พื้นที่เดิมเป็นหมู่บ้านในเขตตำบลจาน อำเภอกันทรารมย์ ปี พ.ศ. 2489 ทางราชการได้แบ่งพื้นที่หมู่ 5 บ้านตองปิด, หมู่ 6 บ้านงิ้ว, หมู่ 7 บ้านบาก, หมู่ 8 บ้านลุมพุก, หมู่ 9 บ้านสวนกล้วย ของตำบลจาน และหมู่ 5 บ้านยางน้อย ของตำบลละเอาะ ออกไปตั้งเป็น ตำบลตองปิด วันที่ 10 มิถุนายน พ.ศ. 2490 ขุนวัฒนานุรักษ์ (ประจักษ์ วงศ์รัตน์) ผู้ว่าราชการจังหวัดศรีสะเกษได้โอนพื้นที่ตำบลตำแย (ยกเว้นหมู่บ้านบัวระรมย์) ไปขึ้นกับอำเภอเมืองศรีสะเกษ วันที่ 18 กุมภาพันธ์ พ.ศ. 2490 ส่วนหมู่บ้านบัวระรมย์ได้ตั้งเป็นพื้นที่หมู่ 7 ของตำบลตองปิด อำเภอกันทรารมย์

ต่อมา พ.ศ. 2529 นายจำลอง ราษฎร์ประเสริฐ ผู้ว่าราชการจังหวัดศรีสะเกษได้ประกาศแยกพื้นที่ตำบลน้ำเกลี้ยง ตำบลละเอาะ ตำบลตองปิด ตำบลเขิน ตั้งเป็น กิ่งอำเภอน้ำเกลี้ยง วันที่ 21 มกราคม พ.ศ. 2529

 การแบ่งเขตการปกครอง 

 การปกครองส่วนภูมิภาค 
ตำบลตองปิดแบ่งพื้นที่การปกครองออกเป็น 14 หมู่บ้าน ได้แก่
 หมู่ที่ 1 บ้านตองปิด
 หมู่ที่ 2 บ้านยางน้อย
 หมู่ที่ 3 บ้านงิ้ว
 หมู่ที่ 4 บ้านบาก
 หมู่ที่ 5 บ้านลุมพุก
 หมู่ที่ 6 บ้านสวนกล้วย
 หมู่ที่ 7 บ้านบัวระรมย์
 หมู่ที่ 8 บ้านกะวัน
 หมู่ที่ 9 บ้านคูวงค์
 หมู่ที่ 10 บ้านโนนตำแย
 หมู่ที่ 11 บ้านบอน
 หมู่ที่ 12 บ้านมิตรเจริญ
 หมู่ที่ 13 บ้านบัวระรมย์
 หมู่ที่ 14 บ้านหนองสิม

 อ้างอิง 

ตองปิด
ตองปิด
หมวดหมู่:อำเภอน้ำเกลี้ยง